# Frankofonija

**FrankofonijaLa Francophonie**
|
**Zastava Frankofonije**, koja simbolizira pet kontinenata, usvojena je 1987. na prijedlog Nigera

 |
| **Službeni jezik** | francuski
 |
| **Tajnik** | Abdou Diouf (od 2002.)
 |
| **Osnovana** | 1970.
 |
| **Broj članica** | 49 (plus 4 pridružene i 10 promatrača)
 |
| **Sjedište** | Pariz, Francuska
 |
| **Službena internet stranica** | Službena internet stranica Frankofonije Arhivirano 2006-05-18 na Wayback Machine-u (na francuskom)
 |

**Frankofonija** (francuski: *La Francophonie*; službeni naziv: **Međunarodna organizacija Frankofonija**, francuski: *l'Organisation internationale de la Francophonie*) je međunarodna organizacija koja predstavlja skup država, zemalja i regija koji koriste francuski kao nacionalni jezik, službeni jezik, jezik međunarodne komunikacije i kao radni jezik. Frankofonija je francuski izraz, skovan 1880. od strane francuskog geografa Onésimea Reclusa, brata Elisée Reclusa, kojim je označio zajednicu ljudi i država koje koriste francuski jezik.

Frankofoniju čini 49 zemalja članica, četiri (Albanija, Andora, Grčka, Republika Makedonija) pridružene zemlje i deset zemalja (Armenija, Austrija, Hrvatska,Bosna i Hercegovina Gruzija, Mađarska, Litva, Poljska, Češka, Slovačka, Slovenija i Srbija) promatrača na summitima ove organizacije. U svakoj od ovih zemalja francuski jezik se koristi bar u minimalnoj mjeri. Nekoliko zemalja članica imaju loš položaj u zaštiti ljudskih prava i promicanju demokracije. Predložene mjere u vidu sankcija su raspravljane nekoliko puta, ali nisu odobrene.

Moderna Frankofonija je stvorena 1970. Njen moto je *jednakost, komplementarnost i solidarnost* (égalité, complémentarité, solidarité). U početku, Frankofonija je bila mali klub sjevernih zemalja u kojima se govori francuski, dok je danas to važna međunarodna organizacija čije zemlje članice surađuju na polju kulture, znanosti, gospodarstva, pravde i mira. Zajedno sa ostalim organizacijama kao što je UNESCO, Frankofonija radi na razvijanju lingvistike i kulture u eri globalizma. Tijesno surađuje sa nekim sličnim organizacijama španjolskog i portugalskog jezika (vidjeti: Latinska unija i CPLP).

## Struktura

**Međunarodna organizacija Frankofonija** ima status promatrača na sjednicama Vijeća sigurnosti UN-a.

### Summiti

Summiti Frankofonije se održavaju svake dvije godine, kada lideri zemalja članica imaju mogućnost razvijati strategije i ciljeve organizacije. Važno je napomenuti da je originalni osnivač Frankofonije bio Samuel de Champlain.

Prethodni summiti:

* Pariz, Francuska (1986.)
* Québec, Kanada (1987.)
* Dakar, Senegal (1989.)
* Pariz, Francuska (1991.)
* Mauricijus (1993.)
* Cotonou, Benin (1995.)
* Hanoi, Vijetnam (1997.)
* Moncton, Kanada (1999.)
* Beirut, Libanon (2002.)
* Ouagadougou, Burkina Faso (2004.)
* Bukurešt, Rumunjska (2006.) godine.

### Ministarske konferencije

### Stalno vijeće

Stalno vijeće Frankofonije se sastoji od veleposlanika zemalja članica i, kao ministarskim konferencijama, njegov glavni zadatak je planiranje budućih summita i nadgledanje implementacije odluka summita na bazi "dan za danom".

### Međuvladina agencija

Međuvladina agencija Frankofonije je glavni operator kulturne, znanstvene, tehničke, ekonomske i pravničke kooperacije programa i odluka summita. Sjedište Agencije je u Parizu, a tri ogranka se nalaze u Librevilleu (Gabon), Loméu (Togo) i Hanoiu (Vijetnam).

## Članovi

Karta Frankofonskih zemalja.
Službeni popis članica je dostupan na internet stranici Frankofonije Arhivirano 2005-12-31 na Wayback Machine-u.

Popis članica po kontinentima:

### Europa

* Francuska
* Belgija samo Valonija
* Bugarska
* Luksemburg
* Moldavija
* Monako
* Rumunija
* Švicarska

* **Pridružene članice:**
	+ Albanija
	+ Andora
	+ Grčka
	+ Sjeverna Makedonija

* **Promatrači:**
	+ Australija
	+ Armenija
	+ Češka
	+ Hrvatska
	+ Bosna i Hercegovina
	+ Latvija
	+ Litvanija
	+ Mađarska
	+ Poljska
	+ Slovačka
	+ Slovenija
	+ Gruzija

### Sjeverna i Južna Amerika

* Kanada
	+ New Brunswick (sudjeluje vlada)
	+ Quebec (sudjeluje vlada)
	+ Ontario (promatrač, ali moguće je članstvo u budućnosti)
* Dominikanska Republika
* Haiti
* Sveta Lucija
* Francuski prekomorski posjedi:
	+ Martinique
	+ Guadeloupe
	+ Francuska Gijana
	+ Saint-Pierre i Miquelon

### Afrika

* Benin
* Burkina Faso
* Burundi
* Kamerun
* Zelenortska Republika
* Centralnoafrička Republika
* Čad
* Komori
* Kongo
* Obala Slonovače
* DR Kongo
* Džibuti
* Egipat
* Ekvatorska Gvineja
* Gabon
* Gvineja
* Gvineja Bisau
* Madagaskar
* Mali
* Mauricijus
* Mauritanija
* Maroko
* Nigerija
* Ruanda
* Sveti Toma i Princip
* Senegal
* Sejšeli
* Togo
* Tunis

### Azija

* Kambodža
* Laos
* Libanon
* Vijetnam

### Oceanija

* Vanuatu

## Povezano

* Francusko kolonijalno carstvo
* CPLP
* Latinska unija
* Commonwealth

## Vanjske veze

* Službena stranica Arhivirano 2010-07-24 na Wayback Machine-u (na francuskom)